钦定古今图书集成/明伦汇编/闺媛典/第113卷 > 皇清十九 > 高耸妻吴氏
## 钦定古今图书集成/明伦汇编/闺媛典/第113卷 > 皇清十九 > 高耸妻吴氏

按《福清县志》：“吴氏，高耸妻。生男女各一。辛丑海寇至，氏匿山中，夫与子俱被执，索金赀无有。子遇害。夫悲痛，亦以是日死。氏抚二尸，恸哭气绝者数，谋葬未遂，会有调迁之令，迫促就道，往依弟居省中阅三年，丧毕，邑令许归葬，氏语其女曰：‘今幸得归，吾事毕矣。此行当不返顾’。其女诀别而去。至瑶江寝处，棺侧，出其” 三年中十指所积为坟于祖茔之旁。泣奠毕，抚棺长号，自经死。太史郑开极为之传。